Det norske kongehuset

Det norske kongehuset består av kong Harald V, dronning Sonja, kronprins Haakon, kronprinsesse Mette-Marit og prinsesse Ingrid Alexandra. I tillegg omfatter de kongelige «øvrige kongelige», som er prinsesse Astrid fru Ferner, prinsesse Märtha Louise og prins Sverre Magnus. Kongehuset tilhører fyrstehuset Glücksburg. Kongehuset har over tretti etterkommere, bosatt hovedsakelig i Norge og Brasil, som ikke selv er kongelige; samtlige er etterkommere av prinsessene Ragnhild, Astrid og Märtha Louise. I tillegg har kongehuset og øvrige kongelige en større ikke-kongelig familie gjennom personer som har giftet seg med kongelige. I Norge er det tradisjon at bare de som gifter seg med medlemmer av det som i dag defineres som kongehuset, for eksempel tronarvingen, selv blir kongelig.

 Tidligere monarker i det nåværende kongehus 
 1905–1957: Kong Haakon VII gift med dronning Maud
 1957–1991: Kong Olav V gift med kronprinsesse Märtha

 Nåværende medlemmer av kongehuset og øvrige kongelige 
Den øvrige kongelige familie omfatter kongeparets datter prinsesse Märtha Louise, kronprinsessens sønn Marius Borg Høiby, prins Sverre Magnus og kongens søster, prinsesse Astrid fru Ferner og deres nærmeste familie.

Per 2006 stod det på kongehusets hjemmeside at kongehuset består av kong Harald V, dronning Sonja, kronprins Haakon, kronprinsesse Mette-Marit og prinsesse Ingrid Alexandra, og at «den øvrige kongelige familie» omfatter prins Sverre Magnus, prinsesse Märtha Louise, prinsesse Ragnhild, fru Lorentzen og prinsesse Astrid, fru Ferner.

I 2024 ble presentasjonen på kongehusets hjemmeside endret ved at begrepet «kongefamilie» ble fjernet, og det ble tydeliggjort at det bare er kongehuset og «øvrige kongelige» som er kongelige. Dette ble beskrevet som opprydning og tydeliggjøring av den eksisterende tilstanden, heller enn som en ny ordning, der formålet var å være tydelig om hvem som er kongelige.

Kongehuset
 Kong Harald V (født 1937), gift med dronning Sonja (født 1937)
 Kronprins Haakon (født 1973), gift med Mette-Marit Tjessem Høiby (født 1973), titulert kronprinsesse Mette-Marit etter ekteskapet
 Prinsesse Ingrid Alexandra  (født 2004)

 Øvrige kongelige 
 Prinsesse Astrid fru Ferner (født 1932), gift med Johan Martin Ferner (1927–2015), han var ikke kongelig
 Prinsesse Märtha Louise (født 1971), gift med Ari Behn (1972–2019, gift fra 2002 til 2017) og Durek Verrett (født 1974, gift fra 2024), ektefellene var eller er ikke kongelige
 Prins Sverre Magnus (født 2005)

 Øvrige etterkommere av kongehuset 
Kongehuset har over tretti etterkommere som ikke selv er kongelige og ikke har noen tittel. Samtlige er etterkommere av prinsessene Ragnhild, Astrid eller Märtha Louise. På kongehusets nettsted tilhører ikke disse kategoriene «kongehuset» eller «øvrige kongelige», og er ikke omtalt med egen biografi. Med ektefeller dreier det seg om nesten femti personer som tilhører denne gruppen av slektninger av de kongelige.

 Etterkommere av prinsesse Ragnhild
 Haakon Lorentzen (f. 1954); gift 1982 med Martha Carvalho de Freitas
 Olav Alexander Lorentzen (f. 1985), gift med Ingrid Kraus de Andrade Nogueira
 Salvador Lorentzen
 Christian Frederik Lorentzen (f. 1988), gift med Mariah de Oliveira Pedrosa
 Thomas Lorentzen
 Sophia Anne Lorentzen
 Ingeborg Lorentzen (f. 1957), gift med Paulo César Ribeiro Filho
 Victoria Ragna Lorentzen Ribeiro, gift med Felipe Sampaio Octaviano Falcão
 Frederik Sven Lorentzen Falcão 
 Alice Eva Lorentzen Falcão
 Ragnhild Lorentzen (f. 1968), gift med Aaron Matthew Long
 Alexandra Joyce Lorentzen Long
 Elizabeth Patricia Lorentzen Long
 Etterkommere av prinsesse Astrid
 Cathrine Ferner (f. 1962), gift med Arild Johansen
 Sebastian Ferner Johansen
 Nicoline Johansen
 Ferdinand Johansen
 Madeleine Ferner Johansen, gift med Ole-Aleksander Karlsen
 Hermine Karlsen
 Benedikte Ferner (f. 1963), gift med Rolf Woods og Mons Einar Stange
 Alexander Ferner (f. 1965), gift med Margrét Gudmundsdóttir
 Edward Ferner
 Stella Ferner
 Elisabeth Ferner (f. 1969), gift med Tom Folke Beckmann
 Benjamin Ferner Beckmann
 Carl-Christian Ferner (f. 1972), gift med Anna-Stina Slattum Ferner (f. Slattum Karlsen)
 Fay Slattum Ferner
 Fam Slattum Ferner
 Etterkommere av prinsesse Märtha Louise
 Maud Angelica Behn (f. 2003)
 Leah Isadora Behn (f. 2005)
 Emma Tallulah Behn (f. 2008)

Avdøde kongelige
Dronning Maud av Norge
Kronprinsesse Märtha av Norge
Kong Haakon VII av Norge
Kong Olav V av Norge
Prinsesse Ragnhild, fru Lorentzen, gift med Erling Lorentzen (ikke selv kongelig)

Etikette
Kongen og dronningen tiltales som majesteter. Kronprinsen, kronprinsessen og prinsesse Ingrid Alexandra tiltales som kongelige høyheter.

Det salutteres fra Forsvarets saluttpliktige anlegg på fødselsdagene, som er offentlige flaggdager, til medlemmer av kongehuset som har nådd myndighetsalder.Jf. saluttreglementet pkt. 6.3.

 Referanser 

 Eksterne lenker 

 Kongehuset.no 
 Slektstreet til Det norske kongehuset og den øvrige familien
 NRKs dokumentar om kongehusets historie
 Kongevalget 1905. Nettutstilling fra Riksarkivet